open-index/open-wikipedia-markdown huggingface dataset:
Nikola Gruevski

**Nikola Gruevski** (, s. 31. elokuuta 1970 Skopje) oli Pohjois-Makedonian eli tuolloisen Makedonian tasavallan pääministeri 28. elokuuta 2006 lähtien ja erosi tehtävästään 15. tammikuuta 2016. Hän edustaa keskustaoikeistolaista VMRO-DPMNE-puoluetta, jonka johtaja hän oli toukokuusta 2003 vuoteen 2017.

## Elämä ja ura
Gruevskin vanhemmat erosivat hänen ollessaan 4-vuotias. Gruevskin kasvatuksesta vastasi hänen äitinsä, joka oli ammatiltaan sairaanhoitaja. Äiti sai töitä Libyasta ja he muuttivat sinne. Peruskoulunsa ja Suomen lukiota vastaavan koulunsa Gruevski suoritti Skopjessa. Hän opiskeli taloustiedettä Pyhän Klement Ohridialaisen yliopistossa Bitolassa valmistuen vuonna 1994 ja opiskeli myös Pyhän Kyrilloksen ja Methodiuksen yliopistossa Skopjessa. Valmistumisensa jälkeen Gruevski toimi pankkialalla.

### Politiikka
Gruevski oli valtiovarainministeri VMRO-DPMNE:n hallituksessa pääministeri Ljubčo Georgievskin alaisuudessa syyskuuhun 2002. Kun puolue hävisi vuoden 2002 vaalit, EU-myönteinen Gruevski nousi puolueen johtoon ja entinen pääministeri Georgievski perusti oman VMRO-kansanpuolueensa. VMRO-DPMNE-puolue keräsi 5. heinäkuuta 2006 vaaleissa 32,5 prosentin äänienemmistön, kun sosiaalidemokraatit saivat 23,3 prosenttia. Korruption kitkemiseksi puolueen jäsenet hallituksessa julkistivat omaisuutensa, jolloin 35-vuotias Gruevski ilmoitti omistavansa 44&nbsp;000 euroa, ei asuntoa tai autoa. Gruevskin oikeistohallitus sääti lustraatiolain, joka velvoitti tutkimaan kaikki ehdokkaat julkisiin asemiin pyrkivät mahdollisen kommunistiajan tiedustelupalveluyhteyksien varalta.

Kreikan tyrmättyä huhtikuussa 2008 Naton Bukarestin kokouksessa Makedonian tasavallan jäsenyyden maiden nimikiistan vuoksi Gruevski määräsi ennenaikaiset vaalit pidettäväksi 1. heinäkuuta. Kansallistunnetta hyödyntävä VMRO-DPMNE sai lähes puolet äänistä ammuskelun ja väärinkäytössyytösten sävyttämässä vaalissa.

Kesäkuun 5. vuonna 2011 pidetyissä vaaleissa Gruevskin puolue VMRO-DPMNE sai jälleen vaalivoiton. Puolue sai 56 paikkaa parlamentin 123 paikasta. Vaalien yhteydessä esitettiin jälleen syytöksiä väärinkäytöksistä, kuten valtion virkamiesten painostamisesta pääministerin puolueen kampanjatyöläisinä toimimiseksi. Vaalitulos julistettiin kuitenkin päteväksi ja Gruevski jatkoi pääministerinä.

Tammikuussa 2012 Gruevski avasi Skopjessa Porta Macedonia -nimisen riemukaaren, joka on osa hänen käynnistämästään Skopje 2014 -projektista.

Tammikuussa 2016 Gruevski ilmoitti eroavansa, minkä seurauksena Makedonian tasavallassa järjestettiin ennenaikaiset vaalit huhtikuussa 2016. Sosiaalidemokraattinen oppositio on boikotoinut maan parlamenttia vuoden 2014 vaaleista lähtien ja väittänyt vaaleja vilpillisiksi.

Toukokuussa 2018 Gruevski tuomittiin poissaolevana kahden vuoden vankeuteen korruptiosta. Tapaus liittyy uuden Mercedes-merkkisen auton hankintaan.
Gruevski on oleskellut Budapestissa ja kertoi marraskuussa 2018 hakevansa Unkarista poliittista turvapaikkaa, kun Makedonian tasavallan viranomaiset antoivat hänestä pidätysmääräyksen.

## Lähteet
Madhukar

**Madhukar** (s. 1957 Stuttgart, Länsi-Saksa) on saksalainen Advaita-mestari, Jnana-joogi ja kirjailija. 

Madhukar syntyi ja kasvoi Stuttgartissa. Nuoruudessaan hän koki ilmeisen voimakkaita uskonnollisia elämyksiä kristillisen perinteen pohjalta. Päätettyään ekonomian ja filosofian opintonsa yliopistossa, Madhukar työskenteli TV-toimittajana Saksassa. Koettuaan kuolemankokemuksen 1980-luvulla etsiessään vastauksia elämän filosofisiin ja henkisiin kysymyksiin, hän koki voimallisen valaistumisen ja siirtyi opiskelemaan joogaa ja meditaatiota tantrisen buddhalaisuuden pohjalta opettajanaan *dzogchen*-mestari Namkhai Norbun. Madhukar harrasti hengellistä etsintäänsä myös Siperian, Afrikan ja Etelämeren luonnonkansojen parissa.

Vuonna 1992 Madhukar ryhtyi H.W.L. Poonjan, kuuluisan intialaisen "valaistuneen", Ramana Maharshin kiihkeän seuraajan oppilaaksi. Hänen harrastamastaan hindulaisesta Advaita-suuntauksesta tuli Madhukarin uskonto. Advaita-Vedanta (A-dvaita: ei kaksi = “epä-dualistinen”) on hinduismin mystillinen suuntaus, monistinen filosofia (monismi = kaikki on yhtä), jonka juuret, muiden monististen filosofioiden ohella, ovat Shankarassa (788–820). Sri Poonja antoi Madhukarille hänen nimensä, ja hän valaistui ymmärtämään “kuka hän todella on”. 

Palattuaan Eurooppaan 1997, hän on levittänyt oppiaan julkisten tapaamisten, Satsangien (Sat = totuus, Sangha = yhteisö) välityksellä. Nykyään Madhukar vie Ramana Maharshin ja H.W.L. Poonjan traditiota eteenpäin Amsterdamista käsin. Talvikuukaudet hän viettää Intiassa ja Nepalissa.

## Aiheesta muualla

* Viralliset kotisivut
*  Madhukar MySpace.comissa
Renee Tenison

**Reneé Tenison** (s. 2. joulukuuta 1968 Caldwell, Idaho) on yhdysvaltalainen valokuvamalli ja näyttelijä.

Tenisonilla on kolme vanhempaa veljeä sekä identtinen kaksossisar Rosie, joka myös työskentelee mallina. Rosie ja Renee poseerasivat yhdessä Playboyssa elokuussa 2002. Renee oli myös *Playmate of the Month* marraskuussa 1989 sekä ensimmäinen afroamerikkalainen Playmate of the Year vuonna 1990. Tämän jälkeen hän on tehnyt näyttelijäntöitä, pääasiassa televisiossa. Hän muun muassa esiintyi pariin otteeseen Suomessakin esitettyssä Bel-Airin prinssi-komediasarjassa.

## Aiheesta muualla
*
*Renee Tenison Playboy.com:issa
Melissoksesta, Ksenofaneesta, Gorgiaasta

**Melissoksesta**, **Ksenofaneesta** ja **Gorgiaasta** (; ) ovat Aristoteleen nimiin pantuja lyhyitä teoksia, jotka eivät kuitenkaan ole todellisuudessa Aristoteleen kirjoittamia. Ne on kirjoittanut mitä ilmeisimmin joku eklektinen peripateetikko ensimmäisellä vuosisadalla jaa. Ne eivät kuulu Aristoteleen koottujen teosten alkuperäiseen laitokseen eli Corpus Aristotelicumiin, vaan ne on pantu Aristoteleen nimiin vasta myöhemmin.

## Sisältö

Teokset käsittelevät kolmen esisokraattisen filosofin, Melissoksen, Ksenofaneen ja Gorgiaan, esittämiä olemassaoloa koskevia väitteitä. Ne kumoavat osan näkemyksistä ja esittävät lisäksi erilaisia kritisoivia kysymyksiä.

*Melissoksesta* käsittelee erityisesti Melissoksen väitettä siitä, että ”jos mitään on, se on ikuista, sillä on mahdotonta, että se olisi tullut tyhjästä”, eli olemista ja sen ikuisuutta.

*Ksenofaneesta* käsittelee erityisesti Ksenofaneen väitettä ”jos mitään on, se ei ole voinut tulla olevaksi &mdash; koska se on tullut joko samanlaisesta tai erilaisesta, eikä kumpikaan ole mahdollista &mdash; oleva ei voi tulla ei-olevasta eikä ei-oleva olevasta”.

*Gorgiaasta* käsittelee erityisesti gorgiaslaista skeptismiä (”mitään ei ole; jos on, se on tuntematonta; jos se tunnetaan, sitä ei voida osoittaa muille”).

## Lähteet

* *The Works of Aristotle*. Toimittanut W. D. Ross M.A. Oxford, Clarendon Press, 1913.

## Kirjallisuutta

* Aristotle: *On Melissus, Xenophanes, Gorgias*. Teoksessa  Kreikankielinen alkuteksti ja englanninkielinen käännös.
Italian supercup

**Italian supercup** () on italialainen jalkapallokilpailu, joka pelataan aina viikkoa ennen sarjakauden alkua. Supercupissa kohtaavat edellisen kauden Serie A:n mestari sekä Italian cupin voittaja. Eniten supercupin voittoja on saavuttanut Juventus, jolla on yhdeksän mestaruutta.

## Voittajat

## Lähteet
Kesäparalympialaiset 2004

**Vuoden 2004 kesäparalympialaiset** järjestettiin Ateenassa 17.–28. syyskuuta. Kilpailut olivat järjestyksessään 12:nnet ja niihin osallistui 3&nbsp;808 urheilijaa 135 maasta.

Kisoihin ei otettu mukaan älyllisesti vammaisia johtuen 2000 kesäparalympialaisissa tapahtuneesta skandaalista, jonka myötä Espanja menetti pyörätuolikoripallon kultamitalin.

## Mitalitaulukon kärki

## Katso myös

* Kesäolympialaiset 2004
* Suomi kesäparalympialaisissa 2004

## Lähteet

## Aiheesta muualla
* Official website of the Paralympic Movement 
* Athens 2004 - Highlights - Trailer (Paralympic Sport TV) YouTubessa
Vladimiro Montesinos

**Vladimiro Lenin Montesinos Torres** (s. 20. toukokuuta 1945) oli Perun salaisen palvelun (*Servicio de Inteligencia Nacional*, SIN) päällikkö presidentti Alberto Fujimorin aikana 1990–2000. Hän oli myös CIA:n yhteistyökumppani 1970-luvulta lähtien ja luotettava yhteistyökumppani Perun hallituksen sisällä.

Montesinos on kotoisin Arequipasta. Hänen vanhempansa olivat kommunisteja. Montesinos teki uraa armeijassa ja opiskeli 1965 Yhdysvaltain School of the Americasissa Panamassa. Kenraali Juan Velascon vasemmistolaisen juntan aikana hänet nimitettiin pääministeri kenraali Edgardo Mercadon avustajaksi. Häntä syytettiin vakoilusta Yhdysvaltain hyväksi ja Neuvostoliitosta ostettujen aseiden listan luovuttamisesta Yhdysvalloille. Montesinos erotettiin armeijasta 1977 ja tuomittiin vankeuteen.

1980-luvulla hän aloitti uuden uran oikeustieteen parissa. Hänen asiakkaisiinsa kuului monia huumakaupasta, veronkierrosta ja petoksista syytettyjä. Fujimorin hänen sanotaan tavanneen tämän pyrkiessä ensi kertaa presidentiksi 1989–1990. Montesinos auttoi hänet petossyytteistä ja järjesti hänelle syntymätodistuksen joka todisti hänen syntyneen Perussa.

Fujimorin valinnan jälkeen Montesinos pääsi vastaamaan Yhdysvaltain kanssa suoritetuista huumeiden vastaisen sodan operaatioista. Hän oli myös keskeisesti mukana kampanjassa kitkeä loistava polku maasta, auttoi valitsemaan armeijan komentajat ja korkeimman oikeuden tuomarit. Tiedustelupalvelun päällikkönä hänellä oli käytössään laaja ilmiantajien verkosto. Itse asiassa Perua hallitsi vuodet 1990-2001 Montesinos ja presidentti Fujimori oli enemmänkin jonkinlainen marionetti. On myös väitetty perustellusti,että maolaiseksi luokiteltu Loistavan Polun ”sissiliike” olisi ollut CIA:n luomus. (Andreo Matias: CIA, Sendero Luminoso, Guerra Politica) Lima 1988.

Presidentti Fujimorin kaatoi viimein videonauha, jossa Montesinos nähtiin lahjomassa oppositiopoliitikko Luis Alberto Kouria kannattamaan Fujimoria vuotta ennen vaaleja. Fujimorin paetessa Japaniin Montesinos siirtyi Panamaan jossa hänellä on liiketoimia, mutta ei saanut maasta turvapaikkaa ja palasi yllättäen Peruun. Hänet pidätettiin myöhemmin Venezuelassa.

Häntä vastaan nostettiin yli sata syytettä, korruptiosta asekauppaan ja ihmisoikeusrikoksiin Grupo Colinan tekemistä joukkomurhista Barrios Altosissa marraskuussa 1991 ja La Cantunan yliopiston professorin ja yhdeksän opiskelijan katoamisesta. Hän on saanut tuomion ainakin viidessä jutussa ja 15 vuotta vankeutta.

Hänet tuomittiin muun muassa 10&nbsp;000 AK-47-rynnäkkökiväärin salakuljetuksesta Jordaniasta Kolumbian FARC-sisseille. Rynnäkkökiväärit maksoivat 55 Yhdysvaltain dollaria kappale ja sissit maksoivat niistä 600 dollaria. Syyttäjän mukaan Yhdysvaltain tiedustelupalvelu CIA oli mukana operaatiossa kun Yhdysvallat samalla rahoitti Plan Columbian perusteella Kolumbian hallituksen sissien vastaista taistelua.

## Lähteet

* 
* 
* 
* 
* 
* 
* 
* 
* 
* 
* 
* 
* 

### Viitteet
Dominic Purcell

**Dominic Haakon Myrtvedt Purcell** (s. 17. helmikuuta 1970 Merseyside, Englanti) on englantilaissyntyinen australialainen näyttelijä. Hänet tunnetaan muun muassa televisiosarjasta *[[Pako]]*, jossa hän esiintyy pääroolissa.

## Nuoruus
Purcell syntyi Englannissa vuonna 1970, mutta vietti nuoruutensa norjalaisen isänsä ja irlantilaisen äitinsä kanssa Australiassa. Hän opiskeli näyttelemistä Western Australian Academy of Performing Artsissa (WAAPA) yhdessä Hugh Jackmanin ja Frances O’Connorin kanssa. Valmistuttuaan Purcell sai pääroolin australialaisesta televisiosarjasta *[[RAW FM]]*.

Vuonna 2000 Purcell muutti Yhdysvaltoihin ja asui pitkään Los Angelesissa Kaliforniassa vaimonsa Rebeccan kanssa. Heillä on neljä lasta. Pariskunta erosi vuonna 2008. Vuosina 2011–2014 seurusteli AnnaLynne McCordin kanssa.

## Ura
Muutettuaan Yhdysvaltoihin Purcell sai pääroolin televisiosarjasta *[[Mies vailla nimeä]]* vuonna 2002. Hänen läpimurtoroolinsa oli elokuvassa *[[Vaarallinen tehtävä II]]* (2000). Vuonna 2004 hän esiintyi vampyyri Draken (Draculan nykyaikaistettu nimi) roolissa elokuvassa **.

Vuosina 2005–2009 Purcell näytteli Lincoln Burrowsia televisiosarjassa *[[Pako]]*. Vuonna 2015 Purcellin vahvistettiin palaavan sarjan vuonna 2016 esitettävälle kymmenjaksoiselle tuotantokaudelle. Purcell on myös vieraillut sarjassa *[[House (televisiosarja)|House]]* ja esiintynyt elokuvissa *[[The Gravedancers]]* sekä *[[Primeval (elokuva)|Primeval]]*.

## Filmografia
### Elokuvat

### Televisiosarjat

## Lähteet

## Aiheesta muualla
*
Ilmari Aarre-Ahtio

**Ilmari Aarre-Ahtio** (alun perin **Aarre Ilmari Nyberg**, 4. elokuuta 1924 Tuusula – 18. heinäkuuta 2006 Geneve Sveitsi) oli suomalainen näyttelijä.

Aarre-Ahtio kävi Teatterikoulun vuosina 1945–1947. Jo sitä ennen hän oli ehtinyt näytellä Vallilan työväentalon näyttämöllä. Valmistuttuaan Teatterikoulusta hän oli Helsingin ja Jyväskylän teattereissa sekä Lahden kaupunginteatterissa, kunnes sai vuonna 1963 kiinnityksen Turun kaupunginteatteriin, jossa hän näytteli eläkeikään asti. Lisäksi Aarre-Ahtio oli yli kymmenen vuotta kesäaikaan näyttelijänä Samppalinnan kesäteatterissa.

Aarre-Ahtio oli Jaakko Ikolan roolissa dokumenttipohjaisessa näytelmäsarjassa *[[Sodan ja rauhan miehet]]*, jonka käsikirjoitti ja ohjasi Matti Tapio ja tuotti Yleisradion TV2:n teatteritoimitus.

## Elokuvat
* Rooli, ohj. Martti Kakko 1978
* Ei enää eilispäivää, ohj. Maunu Kurkvaara 1956 (sotilaspastori)
* Sodan ja rauhan miehet, televisiosarja, 1978

## Lähteet
Veijo Hietala

**Veijo Aulis Hietala** (s. 4. lokakuuta 1950 Keitele) on Turun yliopiston mediatutkimuksen lehtori ja emeritus vuodesta 2018 alkaen. Hän on julkaissut useita kirjoja elokuvasta, televisiosta ja populaarikulttuurista.

Hietala toimi Turun yliopiston päätoimisena tuntiopettajana vuosina 1984–1993 ja elokuvan tutkimuksen lehtorina vuodesta 1993 lähtien. Vuodet 1995–1998 hän oli määräaikaisena apulaisprofessorina ja vuodet 2003–2004 määräaikaisena professorina. Hietala on ollut myös Tampereen yliopiston elokuva- ja televisiotutkimuksen dosentti vuodesta 1994. Hietala on toiminut myös *[[Turun Sanomat|Turun Sanomien]]* kirjallisuuskriitikkona vuodesta 1980 sekä *[[Ilta-Sanomat|Ilta-Sanomien]]* ja *[[Tiede (lehti)|Tiede]]*-lehden kolumnistina.

Tohtoriksi Hietala väitteli elokuvan katsojateorioista vuonna 1990 otsikolla *Situating the Subject in Film Theory: Meaning and Spectatorship in Cinema*. 

## Populaarikulttuurissa
Television animaatiosarjassa *[[Pasila (televisiosarja)|Pasila]]* on esiintynyt sivuhahmo *[[Luettelo televisiosarjan Pasila hahmoista#Kolmas tuotantokausi|Veijo Hietala]]*, joka ulkonäöltään muistuttaa todellista Veijo Hietalaa. Myös sketsisarja *[[Vintiöt|Vintiöissä]]* Hietalaa on parodioitu *Veijo Hietala Show* -nimisissä sketseissä.

## Teoksia
* 
* 
* 
* 
* 
* 
* 
* 

## Lähteet

## Aiheesta muualla
* Uusromantiikka on jo täällä . Heli Peltoniemi, Turun Sanomat 14.9.2007.
Joyboys Story

**Joyboys Story** on Julmahuvi-ryhmän dokumenttiparodia fiktiivisen suomalaispoikabändin menestystarinasta. *Joyboys Story* on MTV3:n tuottama, ja se voitti 1997 pronssisen ruusun Montreux'n Kultaisen ruusun festivaaleilla. *Joyboys Storya* ei ohjannut kukaan vaan kuvaaja Jari Pollari teki kuvasuunnittelun ryhmän ohjeiden perusteella. Se on julkaistu myöhemmin osana *Studio Julmahuvi* kooste dvd:tä.

## Näyttelijät

Lähde: 

## Lähteet

## Aiheesta muualla
*
Kivalo

**Kivalo** tai **Kivalot** on noin sadan kilometrin mittainen vaarajono Suomen Lapissa. Se alkaa Perämeren rannikolta Kemin ja Simon väliseltä alueelta ja ulottuu aina itäiseen Lappiin Ylä-Kemijoen varteen saakka. Korkeimmillaan vaarojen huiput yltävät jopa 300 metrin korkeudelle merenpinnasta. Kivalon luonto on vaihtelevaa. Hietaperänkankaalla on pohjoissuomalaista mäntymetsää ja Kaihuavaarassa Rovaniemen alueella koivikkoa.

Kivalon alueella on tehty metsäntutkimusta vuodesta 1918, ja Metlalla on siellä tutkimusmetsä.

Kivalon vaarajono on nykyisin pääosin retkeily- ja vapaa-ajanviettokäytössä. Muun muassa Simon kunnassa sijaitsevalta Martimoaavalta johtaa Kivaloille noin kolmentoista kilometrin mittainen patikkareitti. Vaarajonon koillisosassa on myös kaksi luonnonsuojelualuetta. Martimoaavan–Lumiaavan–Penikoiden soidensuojelualueseen kuuluu vaaramuodostelman osista Penikat.

Kivalon alueella oli joskus 1980–1990-lukujen aikana hiihtokeskus, mutta se lopetti toimintansa 1990-luvun alun lamakauteen.

## Lähteet
Hömppäveikot

**Hömppäveikot** on suomalainen vuonna 1996 valmistunut kuusiosainen sketsiviihdesarja. Sarja esitettiin MTV3-kanavalla kesä-heinäkuussa 1996. 

Sketsisarjaan tehtiin 15-osainen jatkosarja seuraavana vuonna nimellä Ruonansuu & Petelius Co. Jatkosarjan ensimmäiset osat olivat Hömppäveikot Remix-koostejaksoja, joissa oli Hömppäveikot-sarjan parhaimpia sketsejä.

## Esitettyjä sketsejä
* Kari Mänty ja Mika Halvari
* Homoseksuaalinen, liian ystävällinen poliisikuulustelija ja syytetty
* Puolijumala Kaarlo Seitsemän
* Tietopörssi (samannimisestä visailuohjelmasta tehty parodia)
* Gugge Sandström
* Kulttuurihieho Eila-Pertti Sostakovits
* Teatterikoulun karsikset
* Kauppalan veljekset
* Kaiffari & Kaiffari Oy
* Sanoittaja Max Jakopson
* Ohjaaja Reijo Ilmari Vauhkonen
* Vihdoinkin kahden
* Pianonsoittaja
* Kyrpi (parodia Jyrki -nimisestä televisiosarjasta)
* Autoilijat
* Lääkäri
* Innokkaat fanit
* Yksi kamera - kaksi ääntä
* Martti Ahtisaari

## DVD-julkaisu
Pan Vision julkaisi syyskuussa 2006 Hömppäveikot samassa julkaisussa vuonna 1992 esitetyn *[[Neurovisio]]n* sekä 1997 valmistuneen *Ruonansuu & Petelius Co.*:n kanssa. Sarjan alkuperäiset jaksot on koostettu yhdeksään koostejaksoon, jotka sisältävät myös sketsejä *Ruonansuu & Petelius Co.* -televisiosarjasta.

## Lähteet
Pokkouhri

**Pokkouhri** eli **Pokko-uhri** on karjalainen uskonnollinen toimitus, jossa uhrataan pässi. Pässin veri valutetaan tsasounan portaiden rakoon. Tapa on alun perin pakanallinen, mutta siihen on tehty kristillinen sisältö, ja monet Karjalan ortodoksit ovat jopa pitäneet sitä kristittynä tapana. Pokko-uhrauksen perinne ehti jo melkein katketa, mutta sitä on paikoin aloitettu uudestaan.

Samantapainen on Mantsinsaaren härkäuhri.

## Lähteet
Risto Karlsson

**Risto Perttu Karlsson** (20. lokakuuta 1940 Tampere – 20. heinäkuuta 2006 Helsinki) oli suomalainen toimittaja ja kirjailija. Hän oli Suomen dekkariseuran perustajajäsen. Karlsson kirjoitti veijari- ja salapoliisiromaaneja. Hän määritteli itsensä kirjailijana "lempeäksi anarkistiksi".  

Karlsson aloitti toimittajanuransa *[[Kouvolan Sanomat|Kouvolan Sanomista]]*. Sen jälkeen hän oli toimittajana ''Warkauden Lehdessä'', *[[Uusi Suomi|Uudessa Suomessa]]*, *[[Koti-Posti]]ssa* ja *[[Eeva (lehti)|Eeva]]*-lehdessä. Vuonna 1975 Karlsson siirtyi toimituspäälliköksi *[[Seura]]an*.

## Teokset
* 
* 
* 
* 
* 
* 
* *Hauska tappaa vanha tuttu*. WSOY, 1983. .
* 
* 
* 
* 
* 
* 
* 
* 
* 
* 
* 
* 
* 
* 

### Näytelmä
* Risto Karlsson, Ere Kokkonen, Ismo Sajakorpi: *Pennitön uneksija* 

## Lähteet

## Aiheesta muualla
* Leena Peltonen: Suomalainen ihmissusi. Aikakone 1/1991.
Tupolev ANT-25

**ANT-25 (RD)** oli ensimmäinen Tupolevin valmistama pitkänmatkan ennätyskone. Sen ensilento tapahtui 22. kesäkuuta 1933. Kone oli varustettu M-34-lentokonemoottorilla. Kolme kuukautta myöhemmin koneessa oli M-34R-moottori, jonka teho oli 671&nbsp;kW. ANT-25 oli rakenteeltaan kokometallinen alataso ja sen siipien kärkiväli oli 34 metriä. Ohjaamo oli suljettua tyyppiä ja koneessa oli kolmen hengen miehistö. Kone rekisteröitiin N-25-1:ksi.

Kone nousi 18. kesäkuuta 1937 betoniselta lentokentältä lisäpolttoainetankein varustettuna ja lensi Yhdysvaltain länsirannikolle suorittaen laskeutumisen. Kone oli lentänyt yhtäjaksoisesti 9&nbsp;130 kilometriä 63 tunnissa 25 minuutissa.

Uudistettuna koneella lennettiin 18. heinäkuuta 1937]San Franciscoon 11&nbsp;500 kilometriä 62 tunnissa 17 minuutissa. Uudistettu ANT-25 määrättiin sarjavalmistukseen pitkänmatkan pommikoneita koskevaa kehitystyötä varten. Kevääseen 1936 mennessä oli koneita valmistettu kuusitoista. Valmistus lopetettiin ja koneita käytettiin erilaisiin kokeisiin.

## Lähteet
*  

### Viitteet

## Aiheesta muualla
*Туполев АНТ-25
Kuivataipaleen kanava

**Kuivataipaleen kanava** on Suonenjoella sijaitseva vuonna 1996 uudelleen avattu museokanava, joka yhdistää Vuoksen vesistön ja Kymijoen vesistön. Tämä niin sanotulla *Savonselällä* sijaitseva sulkukanava on ainut kahta vesistöä yhdistävä kanava Suomessa. 

Alun perin tämän 300 metriä pitkän Paasveden ja Kuvansin välisen vesiyhteyden rakensi 1860-luvulla Hackman-yhtiö puunuittoa varten, "tukkiränniksi". Vuosina 1890–1891 kanavaan lisättiin Hackmanin kauppahuoneen tilauksesta sulut, jotka olivat käytössä aina vuoteen 1951. Sulut mahdollistivat laivaliikenteen Hackmanin Sorsakosken tehtailta rautatien varteen Suonenjoen keskustaan.

Kanavan käyttö loppui kokonaan 1960-luvulla. Museovirasto kunnosti ja entisöi kanavan yhdessä Järvi-Suomen merenkulkupiirin kanssa vuosina 1994–1996, minkä jälkeen se otettiin uudelleen vesiliikenteen käyttöön. Nykyinen sulkukammio on 19 metriä pitkä ja viisi metriä leveä, ja sulkuporttien käyttö tapahtuu käsin.

## Lähteet

## Aiheesta muualla

* Pohjois-Savon muisti: Kuivataipaleen museokanava
* Kanava Pohjois-Savon opaskartassa
* Retkipaikka.fi – Kuivataipaleen kanava
* Suomen kanavat – Kuivataipale
Tupolev ANT-35

**ANT-35** oli  neuvostoliittolainen matkustajalentokone, joka oli rakennettu kokometallisen SB-2-pommikoneen pohjalle. Kaksimoottorisen, sisäänvedettävällä laskutelineellä varustetun koneen prototyypin ensilento lennettiin 20. elokuuta 1936. Alatasoisen koneen voimanlähteenä oli aluksi 800&nbsp;hevosvoiman Gnome-Rhône 14K -moottorit, jotka korvattiin myöhemmin venäläisillä M-85-moottoreilla. Koneen miehistössä oli kaksi tai kolme henkeä ja se kykeni kuljettamaan kymmenen matkustajaa.

Koneen seuraava prototyyppi oli *ANT-35bis*, jota oli kehitetty edelleen muun muassa vaihtamalla voimalaitteet voimakkaampiin 1&nbsp;000&nbsp;hevosvoiman M-62IR-moottoreihin. Konetyyppi meni sarjavalmistukseen vuonna 1937, tuotantosarjan käsittäessä yhdeksän konetta joista viimeinen valmistui vuonna 1939. Kaikki sarjakoneet menivät Aeroflotin käyttöön tyyppinimellä *PS-35*. Kesäkuun 1941 jälkeen useita Aeroflotin koneita käytettiin Neuvostoliiton armeijan tärkeiden henkilöiden kuljettamiseen tai yhteyskoneina.   
 
## Tekniset tiedot (ANT-35bis/PS-35)

## Lähteet
* 

### Viitteet

## Aiheesta muualla
* АНТ-35
Tupolev ANT-37

**Tupolev ANT-37 (DB-2)** oli neuvostoliittolainen kahdella Gnome-Rhone 14K -moottorilla varustettu kaukopommituskone, jonka moottorien tehot olivat 597&nbsp;kW. Prototyypin ensilento lennettiin 16. kesäkuuta 1935. Kone kuitenkin tuhoutui kuukautta myöhemmin. Kone suunniteltiin uudelleen tyyppinimellä DB-2D ja erityistä huomiota kiinnitettiin peräsimeen. ANT-37:ää seuraavia tyyppejä olivat DB-2B ja ANT-37bis, joita rakennettiin kolme ennätyksiä ja kokeita varten. Ensimmäinen ANT-37bis "Rodina":lla suoritettiin naisten pituuslentoennätys 24. - 25. syyskuuta 1938, 5&nbsp;908&nbsp;km.

## Lähteet
*  

### Viitteet

## Aiheesta muualla
* Туполев АНТ-37 (ДБ-2)
Argentiinan Grand Prix

**Argentiinan Grand Prix** oli Argentiinassa järjestetty Formula 1 -sarjan osakilpailu.

Se ajettiin vuosina 1953–1958, 1960, 1972–1975, 1977–1981 ja 1995–1998. Kilpailut järjestettiin Buenos Airesin Autódromo Oscar Alfredo Gálvez -radalla. Ratavarikot uudistettiin kautta  varten, mutta rata oli nopeudestaan huolimatta ahdas ja mutkitteleva.

## Argentiinan GP:n voittajat

## Lähteet
Tupolev ANT-16

**ANT-16** oli neuvostoliittolainen raskas pommikone. Tyypin ensilento tapahtui 3. kesäkuuta 1933. Aseistuksena oli kaksi 20&nbsp;mm:n tykkiä ja 10 konekivääriä, ja koneen suurin pommikuorma oli 10&nbsp;000&nbsp;kg. Koneen kärkiväli oli 54 metriä ja suurin lentonopeus 200&nbsp;km/h. Koneen voimalaitteina oli kuusi M-34-lentokonemoottoria. ANT-16 oli ANT-20:n edeltäjämalli.

## Lähteet
*  

### Viitteet

## Aiheesta muualla
*Гигантские самолеты Туполева
Tupolev Tu-114

**Tupolev Tu-114** oli pommikone Tupolev Tu-95:n pohjalle rakennettu pitkänmatkan matkustajalentokone, jonka ensilento lennettiin 3. lokakuuta 1957. Ensimmäiset koneet tulivat Aeroflotin käyttöön vuoden 1961 aikana. Koneet poistuivat käytöstä pääosin vuodesta 1971 alkaen. Tu-114:n sotilasversio oli tyyppimerkinnältään Tupolev Tu-126.

## Lähteet
*  

### Viitteet

## Aiheesta muualla
* Туполев Ту-114 и Ту-126
Krokotiilin kyyneleet

**Krokotiilin kyyneleet** on sanonta, jolla tarkoitetaan teeskenneltyä itkua. Krokotiilien esiintymisalueilla kerrotaan tarinoita, joissa krokotiili ensin itkee nähdessään ihmisen ja sitten syö tämän.

Krokotiilit eivät tiettävästi itke, mutta niillä on kyynelrauhaset, joista erittyvä neste kostuttaa silmiä. Toisinaan kyynelnestettä valuu myös silmien ympäristöön, mikä voi näyttää siltä, että krokotiili itkisi.

## Lähteet
Brasilian tiedeakatemia

**Brasilian tiedeakatemia** (, lyhennys ABC) on vuonna 1916 perustettu kansallinen tiedeakatemia Rio de Janeirossa Brasiliassa. Aluksi - joulukuuhun 1921 saakka - akatemian nimenä oli Brasilian tiedeseura (). Tiedeakatemia toimii pyydettäessä Brasialian hallituksen tiedepoliittisena neuvonantajana. ABC pyrkii edistämään Brasilian yhteiskunnan tieteellistä kehitystä ja kehittää Brasilialle keskeisten teknisten aihepiirien opintoja. 

Tiedeakatemialla on useita eri jäsenluokkia. Jäsenluokkia (vuoden 2021 jäsenmäärineen) ovat: varsinaiset eli pysyvät jäsenet (Membros titulares, 573 kpl), apujäsenet (nuoret jäsenet, Membros afiliados, 174 kpl), kirjeenvaihtajajäsenet (ulkomaiset jäsenet, Membros correspondentes, 196 kpl), liitännäisjäsenet (Membros associados, 52 kpl), yhteistyöjäsenet (Membros colaboradores, 4 kpl) sekä yhteisöjäsenet (membros institucionales).  Jäseniä ovat esimerkiksi Carl Djerassi ja Roberto Augusto DaMatta.

Erillään tiedeakatemiasta, Brasiliassa toimii 20.7.1897 perustettu kulttuuriin ja (portugalin) kieleen keskittynyt Brasilian akatemia (, ABL), jossa on 40 vakituista ja 20 ulkomaista jäsentä.
 
## Lähteet

## Aiheesta muualla
*Brasilian tiedeakatemian kotisivut.
Tupolev ANT-9

**ANT-9** oli neuvostoliittolainen kuljetuslentokone, jonka ensilento lennettiin toukokuussa 1929. Se oli kokometallinen ja siinä oli kolme Gnome-Rhone Titan -moottoria, joiden tehot olivat 172&nbsp;kW. Myöhemmin koneessa käytettiin Wright Whirlwind -moottoreita, joiden tehot olivat 224&nbsp;kW.

Ensimmäisten kahdentoista koneen jälkeen siirryttiin kaksimoottoriseen versioon, joka oli varustettu Mikulin M-17 -moottoreilla, joiden tehot olivat 507&nbsp;kW. Koneen nopeudeksi tuli tällöin 205–215&nbsp;km/h. Versio tunnettiin tyyppimerkinnällä PS-9.

## Lähteet
*  

### Viitteet

## Aiheesta muualla
* ANT-9
Roberto Augusto DaMatta

**Roberto DaMatta**  (s. Niterói, 29. heinäkuuta 1936) on tunnettu brasilialainen antropologi. Hänen tutkimuksensa keskittyvät antropologiaan, sosiologiaan sekä valtiotieteeseen.

## Lähteet
Lateralus

**Lateralus** on Tool-yhtyeen kolmas albumi, joka julkaistiin 15. toukokuuta 2001. Albumi on yhtyeen ensimmäinen viiteen vuoteen, koska yhtyeellä oli oikeustaistelu sen entistä levy-yhtiötä vastaan, ja laulaja Maynard James Keenan oli työskennellyt paljon sivuprojektinsa A Perfect Circlen kanssa. 

Albumilla yhtye meni huomattavasti monimutkaisempaan ja progressiivisempaan ilmaisuun, jonka voi kuulla mm. ensimmäisestä singlestä "Schism", joka sai Grammy-palkinnon parhaasta metalliesityksestä vuonna 2002. Tämän lisäksi myös kappaleiden "Parabol" ja "Parabola" tuomasta kokonaisuudesta julkaistiin single. Kummastakin singlestä on julkaistu myös musiikkivideot ja myöhemmin 2005 DVD-singlet.

Albumi meni julkaisuaikanaan suoraan Puolan, Kanadan, Yhdysvaltojen ja Australian albumilistojen ykkössijalle. Suomessa albumi sijoittui sijalle 11.

Albumista on julkaistu CD-version lisäksi myös rajoitettu vinyyliversio vuonna 2005, jonka kannessa oli hologrammikuvio.

Albumi valittiin vuoden 2001 albumiksi brittiläisen *[[Kerrang!]]*-lehden mukaan.

Sue-lehti valitsi sen 2000-kymmenluvun kymmenenneksi parhaaksi ulkomaiseksi albumiksi vuonna 2009.

## Kappaleet
#
#
#
#
#
#
#
#
#
#
#
#
#

## RIAA:n sertifikaatit

## Listasijoitukset
### Albumi

### Singlet

## Tekijät
* Danny Carey - rummut
* Justin Chancellor - basso
* Adam Jones - kitara, AD
* Maynard James Keenan - laulu
* David Bottrill - tuottaja, teknikko, miksaus
* Vince DeFranco - teknikko
* Alex Grey - kuvitus
* Statik (Collide) - koneet kappaleessa "Triad"

## Arvostelut
* AllMusic: 
* Soundi: 

## Lähteet
Iquitos

**Iquitos** on kaupunki Perun Amazoniassa, Loreton alueella. Vuonna 2020 kaupungissa oli noin 476&nbsp;000 asukasta ja se sijaitsee Amazonjoen varressa noin 100 km alaspäin Ucayali- ja Marañónjokien yhtymäkohdasta ja vajaa 100 km ylävirtaan Napojoen suusta. Kaupunki on vain 104 metriä merenpinnan yläpuolella, vaikka matkaa jokea pitkin Atlantin valtamerelle on 3&nbsp;400 km. Ilmasto on kuuma ja kostea (ka. kosteus 85&nbsp;%). 

## Historiaa
Kaupunki sanotaan perustetun 1700-luvun puolivälissä, mutta ainakin jo vuonna 1736 paikalla oli pieni kylä. Vasta vuonna 1864 Iquitos alkoi kasvaa, kun siitä tuli Loreton alueen pääkaupunki. Kaupunki koki lyhyen kukoistuskauden 1900-luvun alussa ”kumikuumeen” aikana. ”Kumiparoonien” ajasta on jäljellä joitakin rakennuksia, muun muassa Gustave Eiffelin suunnittelema ”rautatalo”.

Uusi kasvuvaihe tuli sitten, kun Perun Amazoniasta löytyi öljyä. Nykyään Iquitos on ainutlaatuinen kaupan, talouden ja kulttuurin keskittymä keskellä monin paikoin lähes koskematonta trooppista sademetsää. Kuitenkin pääosin matalasti rakennettuna se pölyisine katuineen muistuttaa enemmän valtavan suureksi paisunutta kylää.

## Liikenne ja kulkuyhteydet

Iquitos on maailman suurin kaupunki jonne ei pääse maanteitse eikä rautateitse ja lähin maantieyhteys Limaan sijaitsee Pucallpassa (n. 4–6 päivän jokilaivamatkan päässä). Melko uusi maantie johtaa kaupungista vain lähellä Marañónin suuta sijaitsevaan Nauta nimiseen kylään. Amazonjoki on kuitenkin Iquitosiin saakka purjehduskelpoinen, joten kaupungissa on valtamerisatama.

Itse kaupungissa liikennöidään pääasiassa busseilla, moottoripyörillä ja ”motocarroilla” eli eräänlaisilla moottoripyöräriksoilla. Lähiliikenne kaupungin ulkopuolelle toimii jokilaivoilla. Liikennöintiin varsinkin kaupungin ympäristössä vaikuttaa Amazonin vedenkorkeuden vaihtelu. Vesi on korkealla marraskuusta toukokuuhun. Korkeimmillaan se on toukokuussa ja matalimmillaan lokakuussa. Vedenpinnan korkeusero vuoden aikana on 10–12 metriä. 

Kaupunkiin pääsee myös lentokoneella. 

## Tutkimustyö
Kaupungissa on kaksi yliopistoa: Universidad Nacional de la Amazonia Peruana, joka on valtion yliopisto, ja Universidad Particular de Iquitos, yksityinen instituutti. Lisäksi kaupungissa toimii El Instituto de Investigaciones de la Amazonia Peruana (IIAP) eli Perun Amazonian tutkimuslaitos. 

## Luonnonsuojelualueet

Kaupungin läheisyydessä on Alpahuayo-Mishanan luonnonsuojelualue, josta Alwyn Gentry löysi 1980-luvun lopulla legendaariset 275 puulajia yhdeltä hehtaarilta. Iquitosista tehdään retkiä myös kauempana olevalle suurin piirtein Pohjois-Karjalan maakunnan suuruiselle Pacaya-Samirian luonnonsuojelalueelle. Sekä Pacaya-Samirian että Alpahuayo-Mishanan suojeluun on suuresti vaikuttanut myös suomalaissyntyinen itseoppinut biologi Pekka Soini (1941–2004), joka teki uraauurtavaa tutkimustyötä Perun Amazoniassa. 

## Lähteet

## Aiheesta muualla
Ivete Sangalo

**Ivete Sangalo** (s. 27. toukokuuta 1972 Juazeiro, Bahia, Brasilia) on brasilialainen axé- ja MPB-laulaja, sanoittaja ja näyttelijä. Hän on Brasilian suosituin laulaja, ja hänen tuotantoonsa kuuluu muun muassa kuusi Banda Evan kanssa julkaistua ja seitsemän sooloalbumia. Tunnetuin brasilialainen laulajatar on tehnyt show’n (Ivete Sangalo no Madison Suare Garden) New Yorkin Madison Square Gardenilla vuonna 2009 ja lähti sen jälkeen samannimiselle kiertueelle Brasiliaan ja esiintyi muutamassa konsertissa Euroopankin puolella.

## Elämänvaiheet

Sangalo syntyi Bahian Juazeirossa ja vietti lapsuutensa siellä. Hän aloitti uransa koulutapahtumissa mutta siirtyi myöhemmin laulamaan baareissa. Prêmio Caimmy -palkinnon saatuaan hän alkoi saada huomiota ja allekirjoitti sopimuksen Sony Musicin kanssa.

Vuonna 1993 Sony päätti uudistaa axé-yhtye Banda Evan, ja hänet valittiin päälaulajaksi. Hän saavutti pian suuren suosion. Hänen yhtyeen kanssa tekemänsä livealbumi *Banda Eva Ao Vivo* oli heidän parhaiten myynyt levynsä. sitä myytiin yli miljoona kappaletta.

Vuonna 1997 Ivete aloitti soolouransa. Vuonna 1999 hän julkaisi ensimmäisen soololevynsä, joka samalla myi platinaa. Myös toinen levy *Festa* (2001) myi platinaa. Vuoden 2002 albumi *Se Eu Não te Amasse Tanto Assim* ei myynyt yhtä hyvin kuin aiemmat levyt, mutta menestyi silti. Vuonna 2003 ilmestynyt *Clube Carnavalesco Inocentes Em Progresso* on hänen vähiten myynyt levynsä, mutta se sai kuitenkin kultalevyn.

Vuonna 2004 ilmestyi hänen menestynein albuminsa. *MTV ao vivo* -albumi on livealbumi ja sisältää hänen suurimpia hittejään, joista monia ei ollut julkaistu aiemmin levyllä sekä joitakin Banda Evan hittejä. Vuonna 2005 ilmestynyttä albumia *As Supernovas* myytiin pian ilmestymisensä jälkeen kolminkertaisesti platinalevyn verran.

## Diskografia

** [[Banda Eva]] (1993-1998) **
*1993 Banda Eva
*1994 Pra Abalar
*1995 Hora H
*1996 Beleza Rara
*1997 Banda Eva Ao Vivo 
*1998 Banda Eva, Você e Eu

**Sooloura (1999-)**
*1999 Ivete Sangalo 
*2000 Beat Beleza
*2001 Festa
*2003 Clube Carnavalesco Inocentes em Progresso 
*2004 MTV ao Vivo 
*2005 As Supernovas

## Aiheesta muualla

* Ivete Sangalo - Virallinen kotisivu.
* Ivete Sangalo - sanoituksia  .
* Kuuntele Iveten lauluja .
Sud Aviation

**Sud Aviation** oli ranskalainen valtionyhtiö, joka valmisti lentokoneita. Se syntyi, kun SNCASE (*Société nationale des constructions aéronautiques du sud-est*, "Kaakon ilmailu") ja SNCASO (*Société nationale des constructions aéronautiques du sud-ouest*, "Lounaan ilmailu") yhdistettiin 1. maaliskuuta 1957. Ne puolestaan oli muodostettu yhdistämällä pienempiä vaikeuksissa olevia yksityisiä lentokonetehtaita kuudeksi suuremmaksi tehtaaksi juuri ennen toisen maailmansodan alkua. Fuusioitumisen seurauksena yhtiöiden lukumäärä Ranskassa putosi siihen määrään, ettei niiden kuvaamisessa tarvittu väli-ilmansuuntia.

Caravellen tullessa markkinoille SNCASO oli kypsä fuusioitumaan ja Sud Aviation syntyi. Yhtiö alkoi suunnitella ylisoonista versiota Caravellesta, joka tunnetaan nimellä Sud Aviation Super-Caravelle. Sitä siitä ei tullut, vaan marraskuussa 1962 Ranskan ja Englannin hallitusten päätöksellä Sud Aviation rakensi British Aircraft Corporationin kanssa yhteisyrityksen, joka kehitti ylisoonisen matkustajakoneen, Concorden.

Sud Aviation fuusioitui Nord Aviationin ("Pohjoisen ilmailu") ja Société pour l’Étude et la Réalisation d’Engins Balistiquesin (SÉREB) kanssa vuonna 1970, jolloin syntyi Aérospatiale. Aérospatiale lähti mukaan moniin eurooppalaisiin konsortioihin: esimerkiksi British Aerospaceen ja Messerschmitt-Bölkow-Blohmin kanssa se rakensi Airbus-yhtiön. Lopulta, vuonna 2000, siitä tuli EADSin ("Euroopan ilmailu jne.") osa. Suurten siviililentokoneiden konsolidaatio EU:ssa saavutti päätöksen. 

## Tuotteita
### Lentokoneet
* SNCASE SE.116 Voltigeur
* Sud Aviation Caravelle
* Super-Caravelle
* Concorde (British Aircraft Corporationin kanssa)

### Helikopterit

* Sud-Aviation S.E.3130 Alouette II
* Sud-Aviation SA316 Alouette III
* Sud-Aviation SA321 Super Frelon
* Sud-Aviation SA330 Puma

## Lähteet

## Aiheesta muualla

* Sud Aviation page on AviaFrance
* SUD AVIATION AND AÉROSPATIALE
Nab Labs

**Eurofins Nab Labs** **Oy** on suomalainen yksityinen teollisuuspalveluita tuottava asiantuntija- ja laboratorioalan yritys, joka kuuluu kansainväliseen Eurofins Scientific -konserniin. Suurimpia yrityksen asiakassektoreita ovat metsä-, kemian-, energia-, kaivos- ja metalliteollisuus. Vuonna 2017 yritys työllisti noin 120 henkilöä useilla paikkakunnilla Suomessa ja sen liikevaihto oli noin 9,46 miljoonaa euroa. Nab Labsin kotipaikka on Oulu.

## Historia
Nablabs syntyi 2003 kun Pohjanmaan Tutkimuspalvelu, Lännen Laboratoriot ja Juve AC yhdistivät toimintansa. Samana vuonna SCC Viatek -konserniin kuuluvan Vesihydro Oy:n laboratorio Helsingissä ja ilmanlaadun mittauksiin erikoistunut Laiteoptimointi ER Oy siirtyivät osaksi perustettua yhtiötä Nablabs Oy:tä. 

Yrityksen nimi on yhdistelmä sanoista nabla ja labs/laboratory. Yritys on muuttanut virallisen nimensä vuosien varrella Nab Labs Oy:ksi. Yritys on laajentunut perustamisensa jälkeen useilla yritys- ja liiketoimikaupoilla. 

Vuonna 2017  yritys vaihtoi virallisen nimensä Eurofins Nab Labs Oy:ksi.  

*2019 Eurofins Nab Labs keskittyi liiketoiminnassaan teollisuuden analytiikka- ja päästömittauspalveluihin ja sen seurauksena ympäristönäytteenottoon, -analytiikkaan ja –tarkkailuun liittyvät toiminnot siirtyivät toisille Eurofins –konsernin yhtiöille
* 2019 Naantalin voimalaitoksen laboratoriopalvelut siirtyivät Eurofins Nab Labsille
* 2017 Nab Labs Oy siirtyi osaksi kansainvälistä Eurofins Scientific -konsernia

* 2016 PVO Lämpövoima Oy:n Kristiinankaupungin ja Porin Tahkoluodon voimalaitosten laboratoriotoiminnot siirtyivät Nablabsille. 
* 2015 Nablabs osti Jyväskylän kaupungin ympäristö- ja mikrobiologian laboratoriotoiminnan. 
* 2014 Nablabs osti Ambiotican eli Jyväskylän yliopiston ympäristöntutkimuskeskuksen toiminnan
* 2013 Kemira Chemicalsin Oulun toimipaikan laboratoriotoiminnot siirtyivät Nablabsille
* 2012 Nablabs aloitti Oulussa toimivan Eka Synthomerin laboratoriotoiminnot
* 2010 Raisiossa toimineen BASFin analyyttinen laboratorio tuli osaksi Nablabsia
* 2008 Arizona Chemicalin Oulun tehtaan laboratoriotoiminnot siirtyivät Nablabsin vastuulle
* 2007 Nablabs aloitti Eka Chemicalsin Oulun tehtaan laboratoriotoiminnan palvelutuotannon
* 2006 UPM Rauman tehtaan päivälaboratorio siirtyi osaksi Nablabsia
* 2005 Jaakko Pöyry Groupiin kuuluneen PSV - Maa ja Vesi Oy:n ympäristöanalytiikan palveluihin erikoistunut laboratorio Oulussa siirtyi osaksi      Nablabsia
* 2005 VTT:n orgaanisen analytiikan sekä ilmapäästöjen kenttämittaustoiminnat siirtyivät Nablabsille

## Tuotteet
Laboratorio- ja asiantuntijapalvelut: teollisuuden prosessi- ja tuoteanalytiikka sekä tutkimuspalvelut.
* Loppu- ja sivutuoteanalytiikka
* Raaka-aineanalytiikka
* Jatkuvat palvelusopimukset
* Päästömittaukset
* Teollisuuden ongelmanratkaisu
* Paperin ja sellun kemialliset ja fysikaaliset mittaukset
* Ilmatutkimus

## Katso myös
*Laboratorio
*Paperiteollisuus
*Ulkoistaminen
*Suomen ympäristökeskus
*Jyväskylän yliopisto

## Lähteet
*Eurofins.fi

### Viitteet

## Aiheesta muualla
*Yrityksen internetsivusto
Música Popular Brasileira

**Musica Popular Brasileira** (**MPB**) tarkoittaa brasilialaista popmusiikkia, joka kehittyi bossa novan ohella. 

## Tunnettuja esittäjiä
* Jorge Ben Jor (aiemmin Jorge Ben)
* Hebe Camargo
* Nelson Ned
* Carlinhos Brown
* Carmen Miranda
* Tiririca
* Roberto Carlos
* Lobão
* Mamonas Assassinas
* Massacration
* Gal Costa
* Djavan
* Elis Regina
* Wanessa
* João Gilberto
* Joyce
* Ivan Lins
* Daniela Mercury
* Marisa Monte
* Milton Nascimento
* Os Mutantes 
* Ivete Sangalo
* Wando

## Lähteet

## Aiheesta muualla
Private Line

**Private Line** on melodista  englanninkielistä rock-musiikkia soittava helsinkiläinen yhtye. Se on julkaissut kolme studioalbumia, EP:n ja useita singlejä sekä musiikkivideoita. Yhtye perustettiin alun perin jo 1990-luvun loppupuolella Jyväskylässä, jonka seudulta yhtyeen jäsenet ovat alun perin kotoisin. Helsinkiin muutettuaan ja Arto Muna ja Millennium&nbsp;-yhtyeessä kitaran soiton lopetettuaan laulaja Sammy perusti yhtyeen uudelleen 2000-luvun alussa. Nykyinen kokoonpano muodostui toukokuussa 2002, jolloin yhtyeeseen liittyi toinen kitaristi Jack Smack kitaristi Jari Huttusen siirryttyä Timo Rautiainen & Trio Niskalaukaus -yhtyeeseen.

Private Line julkaisi parin vuoden hiljaiselon jälkeen uuden singlen ja musiikkivideon "Dead Decade" samannimiseltä, elokuussa 2011 julkaistulta, kolmannelta albumilta. Albumin julkaisi King Foo Entertainment. Musiikkivideon ohjasi Ville Lipiäinen yhteistyössä Greenpeacen kanssa. Yhtye esiintyi kesäkuussa 2011 alkavalla kiertueella ainakin Suomessa, Kiinassa ja Yhdysvalloissa ja on tehnyt esiintymiskiertueita aiemmin Suomen lisäksi myös Japanissa, Venäjällä, Saksassa, Italiassa, Sveitsissä, Itävallassa, Ruotsissa, Britanniassa, Espanjassa ja Liettuassa. 

## Jäsenet
* Sammy Aaltonen eli Sami Aaltonen – laulu
* Jack Smack (a.k.a. Japa) – kitara & taustalaulu
* Illy eli Ilari Heinäaho – kitara & taustalaulu ja kosketinsoittimet
* Spit eli Juha "Juuso" Kinnunen &ndash; basso & taustalaulu
* Eliaz eli Elias Logren – rummut & taustalaulu

## Diskografia

### Albumit
* 
* 
* 

### Singlet
* ”Forever and a Day” (2004)
* ”1-800-Out-of-Nowhere” (2004)
* ”Already Dead” (2004)
* ”Broken Promised Land” (2006)
* ”Sound Advice” (2007)
* ”Dead Decade” (2011)
* ”Afterlife” (2025)

### EP:t
* 
* 
* 

### DVD
* ”Acoustic Studio Live 2014” (2014)

### Musiikkivideot
* ”Forever and a Day” (2004)
* ”1-800-Out-of-Nowhere” (2004)
* ”Broken Promised Land” (2006)
* ”Sound Advice” (2007)
* ”Dead Decade” (2011)
* ”Deathroll Casino” (2012)

### Muut julkaisut
* ”Sleep Tight”, Levottomat 3 - Movie Soundtrack (16.tammikuuta 2004)
* ”Junkies Love”, Klamydia - Piikkinä Lihassa (5.syyskuuta 2004) (Private Linen ja Negativen jäsenten nauhoittama, alun perin Klamydia yhtyeen kappale "Narkkarirakkautta")
* ”Sound Advice”, V2 - Jäätynyt Enkeli (5.tammikuuta 2007)
* ”More” (marraskuu 2007) (Pepsi Maxin kampanjakappale, alun perin Black Eyed Peasin kappale)

## Lähteet

## Aiheesta muualla
* Private Line - Facebook
* Private Line - Suomen virallinen lista
* Private Line: 21st Century Pirates - Soundi
* Private Line - Kaaoszine
* Private Line - Discogs
* Private Line - Livenation
* D.A.D & Private Line - Meteli.net
* Mötley Crüe aloittaa kiertueensa Suomesta - MTV uutiset
Rooma (täsmennyssivu)

**Rooma**, **Roma** tai **Rome** voi viitata seuraaviin paikkoihin, asioihin ja henkilöihin:

## Paikkoja
*Rooma, Italian pääkaupunki
** Rooma, antiikin aikainen kaupunkivaltio ja myöhemmin Rooman valtakunnan keskus
*Rooman valtakunta, joka perustettiin 700-luvulla eaa. ja jakautui vuonna 395 kahtia:
**Länsi-Rooman valtakunta (395–476)
**Itä-Rooman eli Bysantin valtakunta (395–1453)
*Kolmas Rooma, Moskovasta aikoinaan käytetty nimitys
*Rome, kaupunki Georgian osavaltiossa, Yhdysvalloissa
*Rome, kaupunki New Yorkin osavaltiossa, Yhdysvalloissa
*Nova Roma, mikrovaltio.

## Kulttuuri
**[[Rooma (televisiosarja)|Rooma]]*, televisiosarja
*Rome, luxemburgilainen neofolk-yhtye
*Roma, suomalainen yhtye
*”Rooma”, Leevi and the Leavingsin kappale vuodelta 1989
*”Rooma”, Tomi Markkolan kappale vuodelta 1998
*”Rooma”, Edu Kettusen kappale vuodelta 2008
*”Rooma”, Jonne Aaronin kappale vuodelta 2016
*”Rooma”, Lukas Leonin kappale vuodelta 2019
*”Rooma”, Rooma, Rooma, Tuula Siponiuksen kappale vuodelta 1976
***, tietokonepeli
* ''Roma'', Adolfo Aristarainin ohjaama elokuva vuodelta 2014
* ''Roma'', Alfonso Cuarónin ohjaama elokuva vuodelta 2018.

## Henkilöt
*Roma-nimisiä henkilöitä:
** Roma Downey (s. 1960), pohjoisirlantilainen näyttelijä ja tuottaja
** Elder Roma Wilson (1910–2018), yhdysvaltalainen gospelmuusikko ja huuliharpisti
** Nani Roma (s. 1972), espanjalainen  ralliautoilija ja endurokuljettaja
** Sandra Roma (s. 1990), ruotsalainen tennispelaaja
*Rome-nimisiä henkilöitä:
** Rome Kanda, japanilainen televisiojuontaja
** Harold Rome (1908–1993), yhdysvaltalainen säveltäjä ja sanoittaja

## Urheilu
*AS Roma, jalkapallojoukkue.

## Muuta
*''RN Roma'', Italian laivaston toisessa maailmansodassa palvellut taistelulaiva
*Ferrari Roma, automalli
*472 Roma, päävyöhykkeen asteroidi.
Spodumeeni

**Spodumeeni** on pyrokseenimineraaleihin kuuluvaa litiumalumiinisilikaattia (LiAl(SiO3)2). Sitä esiintyy tavallisesti pegmatiiteissa ja kiteet voivat kasvaa hyvinkin kookkaiksi. Väriltään spodumeeni voi olla esimerkiksi violetti, keltainen tai vihreä. Vaaleanpunaista tai pinkkiä spodumeenikiveä kutsutaan kunziitiksi ja vihreää hiddeniitiksi. Jotkin spodumeenikiteet ovat läpinäkyviä. 
Kaikki luonnossa normaaleissa lämpötiloissa esiintyvä spodumeeni on kiderakenteeltaan monokliinistä α-spodumeenia. Se muuttuu kuumennettaessa 1&nbsp;000 °C β-spodumeeniksi. α-spodumeeni ei liukene missään teollisessa prosessissa, mutta β-spodumeeni liukenee lähes mihin tahansa happoon tai emäkseen.

Spodumeenia voidaan hyödyntää erottamalla siitä litiumia. Suomessa taloudellisia spodumeenipitoisia pegmatiitteja löytyy Kaustisen alueelta, jossa on käynnissä Keliber-kaivoshanke. Läpikuultavat spodumeenikiteet soveltuvat myös korukiviksi.

## Lähteet

## Aiheesta muualla

*Geologian Tutkimuskeskus (GTK): Spodumeeni
*Korukivihiomo Kiurunen: Spodumeeni (Kunziitti) 
*Mindat.org: Spodumene 
*Webmineral: Spodumene Mineral Data
Rooma (televisiosarja)

**Rooma** (*Rome*) on yhdysvaltalais-brittiläis-italialainen draamasarja, joka kertoo Rooman tasavallan lopunajan tapahtumista. Se on kuvattu Italiassa. Sarjan ovat tuottaneet televisioyhtiöt HBO, BBC ja RAI. Suomessa sarjaa esittää Nelonen, Jim ja Canal+. Ensimmäinen kausi esitettiin 30. elokuuta – 15. marraskuuta 2006.

Toinen kausi alkoi Yhdysvalloissa HBO-kanavalla tammikuussa 2007. Suomessa toisen kauden esitys alkoi Nelosella elokuussa 2008.

## Juoni

Sarja käsittelee tasavallan lopunajan Roomaa, jossa poliittisen järjestelmän epävakaus johtaa lopulta perinteisen harvainvallan korvautumiseen yksinvallalla. Sarjassa käsitellään sekä historian merkkihenkilöiden vaiheita että fiktiivisten "tavallisten" roomalaisten elämää.

Ensimmäinen kausi kuvaa Julius Caesarin yhteenoton Pompeiuksen ja optimaattien kanssa. Gallian sodasta palaava Caesar kieltäytyy luopumasta legioonistaan ja alkaa verinen sisällissota. Caesar voittaa sodan, mutta tulee murhatuksi tasavaltalaisten attentaatissa. Samalla kuvataan nuoren Octavianuksen kasvua uralla, joka johtaa hänet lopulta Rooman ensimmäiseksi keisariksi.

## Päähahmot

## Jaksot
### Ensimmäinen kausi

### Toinen kausi

## Triviaa
*Lucius Vorenus ja Titus Pullo mainitaan Caesarin kirjassa Gallian sodasta, mutta heidän tarinansa sarjassa on täysin fiktiivinen.
*Cato nuorempi oli todellisuudessa nuorempi. Televisiosarjassa kuvattu Cato on jo vanhus, todellinen Cato oli tapahtumien aikaan alle viidenkymmenen.

## Aiheesta muualla

*''Rooma'' - Nelosen virallinen kotisivu 
*Rooma sarjaopas Telvis.fi
*''Rooma'' - HBO:n virallinen kotisivu
*''Rooma'' - BBC Draman  virallinen kotisivu
*''Rooma'' - RAI:n virallinen kotisivu 
*
*Jaksokuvaukset TV IV Wikissä.
Aleksei Guryšev

**Aleksei Mihailovitš Guryšev** (; 14. maaliskuuta 1925 Moskova, Neuvostoliitto – 16. joulukuuta 1983) oli venäläinen jääkiekkoilija. Pelipaikaltaan keskushyökkääjä. Nelinkertainen Neuvostoliiton all-stars joukkueen jäsen. Neuvostoliiton paras maalintekijä 1949, 1953, 1955, 1957 ja 1958. Hän teki 379 maalia 300 liigaottelussa. Hän on kolmanneksi paras maalintekijä Neuvostoliiton liigahistoriassa. Guryshev pelasi Neuvostoliiton maajoukkueessa vuosina 1954-1959. Hän oli voittamassa molemmat kultamitalit Neuvostoliitolle jääkiekon maailmanmestaruuskisoissa 1954 ja talviolympialaisissa 1956.
Lore

**Lore** tarkoittaa seuraavia:

* Lore, kaupunki Itä-Timorissa
* Lore, hahmo televisiosarjassa *Star Trek: The Next Generation*
* Loré, kunta Ranskassa.
*Lore, saksalainen elokuva vuodelta 2012
Shigan prefektuuri

**Shigan prefektuuri** () sijaitsee Kansain alueen pohjoisosassa, Honshūn saarella, Japanissa. Sen pääkaupunki on Ōtsu. Ennen Meiji-restauraatiota alue tunnettiin Ōmin provinssina.

## Maantiede
Japanin suurin järvi Biwa sijaitsee Shigan prefektuurin keskellä ja kattaa kuudesosan prefektuurin pinta-alasta. Prefektuurin alueita kutsutaan myös nimillä Kohoku (järvestä pohjoiseen), Kosei (järvestä länteen), Kotō (järvestä itään) ja Konan (järvestä etelään). Setajoki saa alkunsa Biwajärvestä ja virtaa lounaaseen kohti Osakanlahtea. Prefektuuria ympäröi kolme vuoristoa: Hiravuoret idässä sekä Ibuki- ja Suzukavuoret lännessä. Asutus keskittyy pääosin Biwan itä- ja etelärannoille. Fukuin, Gifun, Mien ja Kioton prefektuurit jakavat yhteiset rajat Shigan prefektuurin kanssa.

## Aluejako
Shigan prefektuuri jakautuu 13 kaupunkiin ja 6 muuhun kuntaan, jotka ovat kaikki maaseutukaupunkeja. Kunnat kuuluvat kolmeen piirikuntaan, joilla ei ole hallinnollista merkitystä. 

;Kaupungit

*Higashi-Ōmi
*Hikone
*Kōka
*Konan
*Kusatsu
*Maibara
*Moriyama
*Nagahama
*Ōtsu (pääkaupunki)
*Ōmi-Hachiman
*Rittō
*Takashima
*Yasu

;Kunnat piirikunnittain

## Kulttuuri ja nähtävyydet
Prefektuurin tunnetuin nähtävyys on historiallinen Hikonen linna, joka on nimetty yhdeksi Japanin kansallisaarteista. Tunnettu japanilainen romaani Genjin tarina on tiettävästi kirjoitettu Ōtsun Ishiyaman temppelissä.

## Lähteet

## Aiheesta muualla

* Shigan prefektuurin internetsivut